Az ERSTE Vienna Insurance Group Biztosító Zrt. 
Csoportos Hitelfedezeti Biztosításának Szerződési Feltételei 
az Erste Bank Hungary Zrt. által kötött lakossági forint folyószámlahitel szerződésekhez
(SV/00/2015/01)

Jelen feltételek - ellenkező szerződéses kikötések hiányában – az ERSTE Vienna Insurance Group Biztosító Zrt. (a továbbiakban: Biztosító) és az Erste Bank Hungary Zrt. (a továbbiakban: Bank) között létrejött, a Bank által kötött forint folyószámlahitel szerződésekhez kapcsolódó csoportos biztosítási szerződésre (a továbbiakban: csoportos biztosítás vagy csoportos biztosítási szerződés) érvényesek, feltéve, hogy a csoportos biztosítási szerződést a jelen feltételekre hivatkozva kötötték.

1. § Fogalommeghatározások


1.1. Szerződő: az Erste Bank Hungary Zrt., amely a Biztosítóval a csoportos biztosítási szerződést megköti és az azzal kapcsolatos jognyilatkozatokat teszi, valamint a csoportos biztosítás díját a Biztosítónak megfizeti.
1.2. Biztosított: a Szerződővel lakossági forint folyószámlahitel szerződéses (továbbiakban: folyószámlahitel szerződés) jogviszonyban álló azon természetes személy –  Számlatulajdonos, aki (i) megfelel a Biztosítottakkal szemben támasztott követelményeknek (ld. 6.§) és (ii) az általa tett csatlakozási nyilatkozat (4. §) megtételével Biztosítottként csatlakozik a csoportos biztosítási szerződéshez, és (iii) akire a csatlakozás folytán a Biztosító kockázatot vállal. A Biztosított a biztosítási szerződésbe Szerződőként nem léphet be.
1.3. Biztosító: az ERSTE Vienna Insurance Group Biztosító Zrt., amely a biztosítási díj ellenében a biztosítási kockázatot viseli, és a feltételekben meghatározott szolgáltatás teljesítésére kötelezettséget vállal. 
1.4. Kedvezményezett: a csoportos biztosítási szerződésben megjelölt azon személy, amely a biztosítási esemény bekövetkezése esetén a biztosítási szolgáltatásra jogosult. A csoportos biztosítási szerződés kedvezményezettje a Biztosítottnak a csoportos biztosításhoz történő csatlakozásakor tett csatlakozási nyilatkozaton adott hozzájárulása alapján a Szerződő, azaz a Erste Bank Hungary Zrt.
1.5. Orvosszakértői intézet: a mindenkor hatályos magyar jogszabályokban meghatározott azon szerv, amely a egészségkárosodás mértékét megállapító határozat meghozatalára jogosult.
1.6. Számlatulajdonos: A Bank mindenkkor hatályos Lakossági Bankszámla és Lakossági Betét  Álatlános Szerződési Feltételeiben meghatározott személy.
1.7. Társtulajdonos: A Bank mindenkkor hatályos Lakossági Bankszámla és Lakossági Betét  Álatlános Szerződési Feltételeiben meghatározott személy.
1.8. Fennálló tartozás: A biztosítási fedezet alá vont folyószámlán adott időpontban nyilvántartott negatív záróegyenleg.


2. § A csoportos biztosítási szerződés létrejötte, tartama

A csoportos biztosítási szerződés a Szerződő és a Biztosító között írásban jött létre. Az első biztosítási tartam 2015. március 23-ától 2015. december 31-éig tart. A továbbiakban a biztosítási tartam egy naptári év, amely évente további egy évvel automatikusan meghosszabbodik, ha a Bank/Szerződő vagy a Biztosító ezzel ellentétes irányú szándékát a biztosítási tartam lejárta előtt legalább 60 nappal írásban nem közli a másik féllel.


3. § A biztosítási esemény

3.1. A csoportos hitelfedezeti biztosítási szerződés alapján az alábbi esemény minősül biztosítási eseménynek:
3.1.1. a Biztosított bármely okú halála.

3.2. A biztosítási esemény bekövetkezésének időpontja a biztosított halálának napja.
3.3. Jelen feltételek alkalmazásában balesetnek minősül a Biztosított akaratától független, hirtelen fellépő olyan külső hatás, amely egy éven belül a Biztosított halálát okozza. Nem minősül balesetnek a megemelés, a rándulás, a habituális ficam, a patológiás törés, a foglalkozási betegség (ártalom), a fertőzés, a rovarcsípés, a fagyás, a napszúrás, a nap általi égés, a hőguta és az orvosi műhiba. Az öngyilkosság és az öncsonkítás vagy azok kísérlete akkor sem minősülnek baleseti eseménynek, ha azt a Biztosított beszámíthatatlan, tudatzavart állapotban követte el.

4. § A Biztosított csatlakozása 
a csoportos hitelfedezeti biztosítási szerződéshez

4.1. A csoportos biztosítási szerződés egyidejűleg több Biztosítottra vonatkozik, melyhez a Biztosítottak csatlakozási nyilatkozat megtételével egyénileg csatlakoznak.
4.2. A csoportos biztosítási szerződéshez Biztosítottként csatlakozhatnak mindazon a Bankkal folyószámlahitel szerződés jogviszonyban álló számlatulajdonosok, akik megfelelenek jelen feltételek 6.§ pontjában leírtaknak. A csatlakozási nyilatkozat megtehető mind a folyószámlahitel szerződés megkötésekor, mind a már fennálló folyószámlahitel szerződés tartama alatt. Írásbeli csatlakozási nyilatkozattal történő csatlakozás esetén a csatlakozási nyilatkozat kizárólag egy erre a célra rendszeresített fomanyomtatványon tehető meg. 
4.3. A Biztosítottak a csoportos biztosítási szerződéshez az alábbiakban felsorolt módok valamelyike útján csatlakozhatnak:
4.3.1. a Szerződő által a Biztosított rendelkezésére bocsátott formanyomtatvány (csatlakozási nyilatkozat) aláírásával. 
4.3.2. a folyószámlahitel szerződés aláírását követően a Szerződő részére eljuttatott utólagos írásbeli csatlakozási nyilatkozattal,
4.3.3. [bookmark: _Ref221972731][bookmark: _Ref219695675]a folyószámlahitel szerződés aláírását követően a távértékesítés keretében telefonon a Szerződő vagy megbízottja által rögzített szóbeli csatlakozási nyilatkozattal.  

A 4.3.2-4.3.3. pont szerinti utólagos csatlakozás esetén a Szerződő írásbeli visszaigazolást küld a Biztosított részére arról, hogy a Biztosító kockázatviselése a Biztosítottra kiterjed (a továbbiakban: írásbeli visszaigazolás), valamint mellékeli a vonatkozó biztosítási feltételeket is. 

4.4. A Biztosított a csatlakozási nyilatkozattal:
4.4.1. elfogadja a folyószámlahitel szerződéshez kapcsolódó Csoportos Hitelfedezeti Biztosítási Szerződés feltételeit és hozzájárul ahhoz, hogy a Biztosító kockázatviselése rá kiterjedjen, így a folyószámlahitel szerződéshez kapcsolódó Csoportos Hitelfedezeti Biztosítási Szerződéshez Biztosítottként csatlakozik,
4.4.2. felhatalmazást ad arra, hogy (1) a Szerződő áthárítsa rá a folyószámlahitel szerződéshez kapcsolódó csoportos hitelfedezeti biztosítás havi díjának a Biztosítottra jutó részét, (2) az áthárított biztosítási díjat a Szerződő havonta, a jelen feltétel 12.3 és 12.4 pontjaiban meghatározottak szerint a Biztosítottnak a Banknál vezetett folyószámláján terhelje, és azt a Biztosítónak megfizesse. 
4.5. A Biztosítónak jogában áll, hogy tetszőleges időponttól kezdve további Biztosítottak csatlakozását felfüggessze.
4.6. Ha a Biztosítottra vonatkozó biztosítás bármely ok miatt megszűnt, a Biztosított később nem csatlakozhat újra a csoportos biztosítási szerződéshez ugyanazon folyószámlahitel szerződés vonatkozásában.


5. [bookmark: _Ref145153908][bookmark: _Toc167190906][bookmark: _Ref146020297]§ A csatlakozási nyilatkozat visszavonása
[bookmark: _Ref221973083]
A Biztosított jogosult a rá vonatkozó biztosítási jogviszonyt a csatlakozási nyilatkozatát visszavonó, a Szerződőhöz intézett írásbeli nyilatkozattal (a továbbiakban: felmondó nyilatkozat) megszüntetni.
5.1. Amennyiben a felmondó nyilatkozat a csatlakozási nyilatkozat aláírását – a 4.3.2. és a 4.3.3. pontok szerinti csatlakozás esetén az írásbeli visszaigazolás kézhezvételét – követő 30 napon belül a Szerződőhöz beérkezik, úgy a biztosítási jogviszony a beérkezés napján 24 órakor azonnali hatállyal megszűnik.  Ilyen esetben a kockázatviselés megszűnéséig terjedő időszakra nem áll fenn díjfizetési kötelezettség.
5.2. Amennyiben a felmondó nyilatkozat a csatlakozási nyilatkozat aláírását – a 4.3.2. és 4.3.3. pontok szerinti csatlakozás esetén az írásbeli visszaigazolás kézhezvételét – követő 30 napon túl érkezik be a Szerződőhöz, úgy a biztosítási jogviszony a felmondó nyilatkozat beérkezése hónapjának utolsó napján 24 órakor szűnik meg. 
5.3. A felmondó  nyilatkozatot a Szerződő alábbi postacímére kell megküldeni: Erste Bank Hungary Zrt. (Telesales), Budapest 1933.
 

6. [bookmark: _Ref197336255]§ A Biztosítottra vonatkozó előírások
[bookmark: _Ref103419977]
6.1. Biztosított az általa tett csatlakozási nyilatkozat alapján az lehet, aki a csatlakozási nyilatkozat megtételének időpontjában a következő feltételeknek megfelel:
6.1.1. életkora 18 és 65 év közötti,
6.1.2. a folyószámlának nem társtulajdonosa
6.1.3. [bookmark: _Ref133916677]nem öregségi nyugdíjas, nem részesül rokkantsági vagy rehabilitációs ellátásban,
6.1.3.1. [bookmark: _Ref103419988]a jelen feltételek alapján létrejött biztosítási szerződésnek – ugyanazon folyószámlahitel szerződés vonatkozásában – korábban még  nem volt Biztosítottja. 


7. [bookmark: _Ref130893170]§ A biztosítási szerződés alanyainak jogai és kötelezettségei 

7.1. A Szerződő köteles 
7.1.1. a csoportos biztosítási szerződéssel kapcsolatos megfelelő jognyilatkozatok megtételére,
7.1.2. a csoportos biztosítási szerződés díjának megfizetésére, melynek a Biztosítottra jutó arányos részét áthárítja a Biztosítottra,
7.1.3. a Biztosító által hozzá intézett nyilatkozatokról és a szerződésben bekövetkezett változásokról a Biztosítottakat tájékoztatni.
7.2. A Biztosított köteles közlési kötelezettségét teljesíteni, valamint a Biztosító által feltett, a biztosítás szempontjából szükséges kérdéseket a valóságnak megfelelően és teljes körűen megválaszolni. A Biztosított közlési, illetve változásbejelentési kötelezettsége körébe tartozik különösen, hogy az alábbi esetekben tájékoztassa a Szerződőt:
7.2.1. öregségi vagy előrehozott öregségi nyugállományba vonulásának időpontjáról
7.2.2. a Biztosított 70%-ot meghaladó mértékű egészségkárosodását megállapító  határozat jogerőre emelkedésének napjáról.
7.3. A Biztosítottat megilleti a csatlakozási nyilatkozat visszavonásának joga (ld 5.1. és 5.2. pont).
7.4. A Biztosító a szolgáltatás jogalapjának megállapításához a közölt adatokat ellenőrizheti.
7.5. A Biztosító köteles a tudomására jutott adatokat megőrizni és a Biztosítókról és a biztosítási tevékenységről szóló 2003. évi LX. törvényben (továbbiakban: Bit.) foglaltak szerint titokként kezelni.
[bookmark: _GoBack]
8. § A Biztosító kockázatviselésének kezdete

8.1. [bookmark: _Ref222033220][bookmark: _Ref87763719]A Biztosító kockázatviselésének a kezdete:
8.1.1. a hitelkeret rendelkezésre tartási időszak kezdetét megelőzően tett csatlakozási nyilatkozat esetében: a hitelkeret rendelkezésre tartási időszak kezdetét követő hónap 1. napján 0 órakor. Amennyiben a hitelkeret rendelkezésre tartási időszak kezdete a hónap 1. napjára esik, úgy a rendelkezésre tartási időszak kezdőnapján 0 órakor.
8.1.2. a hitelkeret rendelkezésre tartási időszak tartama alatt tett csatlakozási nyilatkozat esetében: a csatlakozási nyilatkozat megtételét követő hónap 1. napján 0 órakor. Amennyiben a csatlakozás megtétele a hónap 1. napjára esik, úgy a csatlakozás napján 0 órakor.
8.2. A Biztosító a 8.1.1. és 8.1.2. pontokban meghatározott időpontoktól számított 90 napos várakozási időt köt ki a kockázatviselés kezdetére a halál tekintetében. 
8.2.1. A Biztosító kockázatviselése a várakozási idő leteltét követően kezdődik. 
8.2.2. Amennyiben a biztosítási esemény a biztosított balesetével összefüggésben következett be, a Biztosító eltekint a várakozási idő alkalmazásától.

9. [bookmark: _Ref197175603]§ A Biztosító kockázatviselésének megszűnése
[bookmark: _Ref222037008][bookmark: _Ref86031805][bookmark: _Ref23837208][bookmark: _Ref32824045][bookmark: _Ref34123670][bookmark: _Ref101152343]
9.1. A Biztosító kockázatviselése minden biztosítási kockázat tekintetében megszűnik abban az időpontban, amelyik az alább felsoroltak közül leghamarabb bekövetkezik:
9.1.1. ha a Biztosított folyószámlahitel szerződése bármely okból megszűnik, akkor a díjjal rendezett időszak végén, azaz a megszűnést megelőző hónap utolsó napján 24 órakor,
9.1.2. [bookmark: _Ref139684034]annak a naptári évnek az utolsó napján 24 órakor, amikor a Biztosított a 70. életévét betöltötte,
9.1.3. a Biztosított halálának napján,
9.1.4. azon a napon 24 órakor, amikor a Biztosított öregségi vagy előrehozott öregségi nyugállományba vonul
9.1.5. abban az esetben, ha a Biztosított a rá áthárított biztosítási díjat az esedékességtől számított 90 nap elteltével sem fizette meg a Szerződőnek, a 90. napon 24 órakor,
9.1.6. a Biztosított által tett csatlakozási nyilatkozat visszavonása  esetén a 5.1. illetve 5.2. pontban meghatározottak szerint a biztosítási jogviszony megszűnésekor,
9.1.7. a csoportos hitelfedezeti biztosítási szerződés megszűnése esetén a szerződés megszűnése napján 24 órako
9.1.8. a Biztosított 70%-ot meghaladó mértékű egészségkárosodását megállapító határozat jogerőre emelkedésének napján 24 órakor

10. § A szerződés megszűnése

10.1. A csoportos biztosítási szerződés megszűnése a biztosítási tartam végén:
10.1.1. A csoportos hitelfedezeti biztosítási szerződést mind a Szerződő, mind a Biztosító jogosultak a folyamatban lévő biztosítási tartam végére a másik félhez intézett írásbeli nyilatkozattal megszüntetni. 
10.1.2. Ha a nyilatkozat a másik félhez a folyó biztosítási tartam végét legalább 60 nappal megelőzően beérkezik, akkor a szerződés a folyamatban lévő biztosítási tartam utolsó napján 24 órakor szűnik meg. Ha a nyilatkozat a másik Félhez a folyó biztosítási tartam végét megelőző 60. napot követően érkezik be, akkor a szerződés csak a soron következő biztosítási tartam utolsó napján 24 órakor szűnik meg.
10.2. A csoportos biztosítási szerződés megszűnése rendkívüli felmondás útján:
10.2.1. Amennyiben a csoportos hitelfedezeti biztosítási szerződés tartama során a biztosítási díjak módosítása válik szükségessé, és a Biztosító ilyen irányú módosító javaslatát a Szerződő nem fogadja el, a Biztosítót megilleti a rendkívüli felmondás joga.
10.2.2. A csoportos hitelfedezeti biztosítási szerződésben foglalt kötelezettségek súlyos és ismételt megszegése esetén a sérelmet szenvedett fél jogosult a szerződést – a másik félhez intézett egyoldalú nyilatkozatával – felmondani.
10.2.3. Rendkívüli felmondás esetén a felmondási idő 60 nap, melyet attól a naptól kell számítani, amikor a másik fél a rendkívüli felmondás jogát gyakorló fél írásbeli rendkívüli felmondását átvette. 
10.3. A csoportos biztosítási szerződés megszűnése díj-nemfizetéssel:
10.3.1. Amennyiben a Szerződő a biztosítás díját az esedékességtől számított 60 napon belül a Biztosítónak nem fizette meg, a csoportos biztosítási szerződés a hátralékos díj esedékességétől számított 60. napon 24 órakor megszűnik.
10.4. A Szerződő köteles a Biztosítottakat a csoportos biztosítási szerződés megszűnéséről levélben értesíteni, amennyiben annak feltételei fennállnak a megszűnés időpontját legalább 30 nappal megelőzően, egyéb esetben a megszűnési ok bekövetkezését követően haladéktalanul.

11. § Területi hatály

11.1. A biztosítás bármely országban bekövetkező biztosítási eseményre kiterjed.

12. § A biztosítási díj, a díj módosításának lehetősége

12.1. A folyószámlahitel szerződésekhez kapcsolódó csoportos hitelfedezeti biztosítás díja a Biztosító kockázatviselésének, illetve szolgáltatási kötelezettségének ellenértéke, melyet a Szerződő havonta, utólag fizet meg a Biztosítónak.
12.2. A Szerződő az első havi díjat a kockázatviselés kezdetének hónapját követő hónapban köteles megfizetni. A Szerződő díjfizetési kötelezettsége a kockázatviselés megszűnésének hónapjáig áll fenn.
12.3. A Szerződő az általa megfizetett havi biztosítási díjnak a Biztosítottra jutó részét a Biztosított által a csatlakozási nyilatkozatban adott felhatalmazás alapján áthárítja a Biztosítottra. Az áthárításra kerülő tárgyhavi díjrészt a Szerződő a tárgyhónapot követő hónap első banki munkanapján terheli a Biztosított folyószámláján. 
12.4. Amennyiben a tárgyhavi díjrész levonása technikai okok miatt nem valósul meg, akkor a Szerződő jogosult azt a következő munkanapokon újból megkísérelni. 
12.5. Az áthárított díjrész kiszámításának alapja a biztosítási fedezet alá vont folyószámlán a tárgyhónap utolsó napján fennálló tartozás (a fennálló tartozás meghatározását l. az 1.8. pontban).
12.6. Amennyiben a Biztosított felmondó nyilatkozata a csatlakozási nyilatkozat aláírását – a 4.3.2 és 4.3.3 pontok szerinti utólagos csatlakozás esetén az írásbeli visszaigazolás kézhezvételét – követő 30 napon belül a Szerződőhöz beérkezik, úgy az addig az időpontig fizetett díjak a Szerződő részére visszafizetésre kerülnek, mellyel a Szerződő a Biztosított felé elszámol.
12.7. [bookmark: _Ref196989113][bookmark: _Toc196997368]Ha a Szerződő és a Biztosító a díjtételek emeléséről megállapodnak, a Szerződő legalább a díjemelés hatályba lépését megelőzően 30 naptári nappal korábban – a vonatkozó Hirdetmény bankfiókokban történő kifüggesztésével - írásban értesíti a Biztosítottakat a díj módosulásáról. Ha a Biztosított a díjemelést nem fogadja el, jogosult a csatlakozási nyilatkozatát az 5.2 §-ban foglaltak szerint visszavonni. Amennyiben a Biztosított a Hirdetmény megjelenését követő 30 napon belül nem juttatja el felmondó nyilatkozatát a Szerződő részére, úgy a módosított díj fizetését magára nézve elfogadottnak tekinti. 
[bookmark: _Ref125345562]
13. § Értékkövetés

13.1. A Biztosító értékkövetést nem alkalmaz.


14. § Maradékjogok, kötvénykölcsön

14.1. A biztosításhoz maradékjogok nem tartoznak, azaz a biztosítási szerződés nem visszavásárolható, díjmentes leszállítás nem alkalmazható, a biztosításra kötvénykölcsön nem nyújtható.

15. § A Biztosító szolgáltatása

15.1. A Biztosító a Biztosítottnak a kockázatviselés tartama alatt bekövetkező bármely okból bekövetkező  halála, mint biztosítási esemény esetén a Szerződő, mint Kedvezményezett részére megtéríti a biztosítási fedezet alá vont folyószámlán a biztosítási esemény napján fennálló tartozás összegét maximum 1 000 000,- Ft-ig.
15.2. Amennyiben a Biztosító teljesítésének időpontjában a Biztosítottnak a Szerződővel szemben fennálló tartozása alacsonyabb, mint a Biztosító szolgáltatása, a Szerződő a fennmaradó összeget kifizeti  a Biztosított örökösének/örököseinek. Az örökös(ök) olyan mértékben (arányban) jogosultak a fennmaradó összegre, amilyen mértékben (arányban) erre öröklés esetében igényt tarthatnának.


16. § A biztosítási esemény bejelentése, a Biztosító teljesítése, a teljesítéshez szükséges iratok

16.1. A Kedvezményezett, örökös  (a továbbiakban: szolgáltatást igénylő személy) - köteles annak bekövetkezését követő 15 napon belül bejelenteni a Biztosítónak az alábbi címen:

ERSTE Vienna Insurance Group Biztosító Zrt. 
1300 Budapest, Pf. 161; Tel: (1) 501-2372

16.2. A Biztosító teljesítési kötelezettsége nem áll be, amennyiben a bejelentési és a szükséges felvilágosítási kötelezettségek megsértése miatt lényeges körülmények kideríthetetlenné válnak.
16.3. A biztosítási szolgáltatás igénybevételéhez a Biztosító a következő dokumentumokat kéri:
16.3.1. [bookmark: _Ref111631677]a Szerződőtől a Biztosított írásbeli csatlakozási nyilatkozatának másolatát, szóbeli csatlakozás esetén a telefonbeszélgetés hangfelvételét,
16.3.2. a Szerződőtől a teljesítendő biztosítási szolgáltatásra vonatkozó adatokat (fennálló tartozás összege), 
16.3.3. a szolgáltatást igénylő személy által kitöltött szolgáltatási igénybejelentő nyomtatványt,
16.3.4. a Biztosított halálát okozó betegség, sérülés kezdeti időpontjának és lefolyásának, valamint a halál közelebbi körülményeinek tisztázásához szükséges iratokat,
16.3.5. hitelesített háziorvosi kórelőzményt,
16.3.6. a halotti anyakönyvi kivonatot és a halottvizsgálati bizonyítvány másolatát,
16.3.7. boncolási jegyzőkönyv (ha készült) másolatát,
16.3.8. véralkohol vizsgálati eredményt (ha készült),
16.3.9. rendőrségi/munkahelyi baleseti jegyzőkönyv másolatát, illetve eljárást lezáró határozat másolatát (ha készült),
16.3.10. ha a biztosítási esemény külföldön történik, az idegen nyelven kiállított dokumentumok hitelesített magyar fordítását.
16.4. Abban az esetben, ha a Biztosító által kért dokumentumokat nem, vagy hiányosan nyújtják be, a Biztosító a szolgáltatási igényt elutasíthatja, illetőleg azt a rendelkezésre álló dokumentumok alapján bírálja el. 
16.5. A Biztosító teljesítése az elbíráláshoz szükséges valamennyi dokumentum beérkezését követő 15 napon belül esedékes.

17. § A Biztosító mentesülése

17.1. [bookmark: _Ref220134336][bookmark: _Ref106081042]A közlési kötelezettség megsértése esetében a Biztosító teljesítési kötelezettsége nem áll be, kivéve, ha bizonyítják, hogy az elhallgatott vagy be nem jelentett körülményt a Biztosító a kockázatviselés kezdetekor már ismerte, vagy az nem hatott közre a biztosítási esemény bekövetkezésében, vagy életbiztosítási esemény bekövetkezésénél közlési kötelezettségsértés történt, de a szerzódés megkötésétől 5 év már eltelt.
17.2. Amennyiben a Biztosítónak a biztosítási esemény után tudomására jut, hogy azt bármely olyan körülmény idézte elő, amely a kockázatviselés kezdetekor, szándékosan pontatlan vagy hiányos információk miatt nem volt előre meghatározható, holott a kockázatvállalás szempontjából lényeges lett volna, a Biztosító jogosult a szolgáltatását megtagadni.
17.3. A Biztosító mentesül a szolgáltatás teljesítése alól, ha a biztosítási esemény okozati összefüggésben áll a Biztosított – a biztosítás hatályba lépését követően – két éven belül bekövetkező öngyilkossági kísérletével vagy öngyilkosságával, függetlenül attól, hogy azt tudatzavarában követte el. 
17.4. A Biztosító mentesül a szolgáltatás teljesítése alól, ,ha a biztosítási esemény a Biztosított szándékosan elkövetett bűncselekménye folytán vagy azzal összefüggésben következett be.
17.5.  A Biztosító mentesül a szolgáltatás teljesítése alól, amennyiben  valamely betegség  diagnosztizálása  esetén  az  orvosi  utasításokat (gyógyszerszedés, kezelések stb.) a biztosított nem tartja be és ennek következményeként olyan szövődmények vagy állapotromlás  miatt  következik  be  a  biztosítási  esemény, amely a szakorvosi utasítások betartásával megelőzhető lett volna.
17.6. Baleset esetén a Biztosító mentesül a szolgáltatás teljesítése alól, ha a biztosítási eseményt a Biztosított jogellenes, szándékos vagy súlyosan gondatlan magatartása idézte elő.
17.7. Súlyosan gondatlan magatartás által okozottnak tekintett a biztosítási esemény a Biztosított részéről: 
17.7.1. amennyiben a biztosítási esemény összefüggésben áll a Biztosított nem orvosi javallatra használt, vagy nem az előírt adagolásban alkalmazott altató- vagy nyugtatógyógyszer, illetve gyógyszer alkalmazásával;
17.7.2. ha a biztosítási esemény összefüggésben áll a Biztosított bármilyen alkoholos vagy bódító-, kábítószeres  befolyásoltságával,  illetve  toxikus  anyagok  használatával,  illetve  rendszeres  fogyasztása,  szedése  miatti függőségével. Alkoholos befolyásoltságnak tekintendő gépjárművezetés közben a 0 ezreléket meghaladó, egyéb jármű vezetése esetén a 2,5 ezreléket meghaladó véralkohol-koncentráció;
17.7.3. ha a biztosítási esemény a Biztosított jogosítvány nélküli gépjárművezetése közben következett be és a Biztosított más közlekedésrendészeti szabályt is megszegett;
17.7.4. ha a biztosítási esemény a Biztosított kábítószer vagy egyéb vegyi anyagok kábítószerként való használatával összefüggésben következett be;
17.7.5. ha a szolgáltatási igényhez vezető baleset során a Biztosított nem használt biztonsági övet vagy bukósisakot; 
17.7.6. ha a biztosítási esemény amiatt következett be, hogy a Biztosított engedélyhez kötött tevékenységet engedély nélkül végzett;
17.7.7. ha a biztosítási esemény a Biztosított munkavégzése során, a munkavédelmi szabályoknak a Biztosított általi súlyos megszegése miatt következett be.

17.8. A Biztosított a biztosítási esemény bekövetkezésekor köteles indokolatlan késedelem nélkül orvosi ellátást igénybe venni, valamint a kezelést a gyógyító eljárás befejezéséig folytatni. A Biztosító jogosult a szolgáltatást részben vagy egészben megtagadni, amennyiben a Biztosított e kötelezettségének nem tett eleget.
18.  Kizárások

18.1. A Biztosító kockázatviselése nem terjed ki arra az esetre, ha a bekövetkezett biztosítási esemény közvetlenül vagy közvetve összefüggésben áll:
18.1.1. harci eseményekkel vagy más háborús cselekményekkel (jelen feltételek szempontjából harci cselekménynek minősül a hadüzenettel vagy anélkül vívott háború, határvillongás, felkelés, forradalom, zendülés, törvényes kormány elleni puccs vagy puccskísérlet, polgárháború, népi megmozdulás, például nem engedélyezett tüntetés, vagy be nem jelentett, illetve nem engedélyezett sztrájk, idegen ország korlátozott célú hadicselekményei például csak légi csapás vagy csak tengeri akció, kommandó támadás, terrorcselekmény);
18.1.2. állam elleni bűncselekményekkel, felkelésekkel, vagy zavargásokkal, kivéve a bejelentett tüntetéseket (e feltétel szerint állam elleni bűncselekmény az, amit a Büntető Törvénykönyv annak minősít: különösen lázadás, kémkedés, rombolás);
18.1.3. atomkárokkal (nukleáris hasadás, nukleáris reakció, fúzió, radioaktív-, ionizáló-, illetve lézersugárzás, valamint ezek szennyezése, kivéve az orvosilag előírt terápiás célú sugárkezelést);
18.1.4. fegyver, robbanószer, vegyi vagy gyúlékony anyagok használatával, kivéve a fegyveres és rendvédelmi szerveknél valamint a terrorelhárításnál szolgálatot teljesítők esetében;
18.1.5. nemi érintkezés útján terjedő fertőző betegségekkel;
18.1.6. a  biztosított  testrészeinek,  illetve  szerveinek  a Biztosító  jelen  biztosításra vonatkozó  kockázatviselésének  kezdetét megelőzően már kialakult maradandó károsodásával.

18.2. A Biztosító nem viseli a kockázatot, ha a biztosítási esemény
18.2.1. légi  úton - kivéve,  ha  a  légi  forgalomban engedélyezett légi járművel végzett személyszállítás  és  árufuvarozás  során, az adott légi járműre érvényes vezetői engedéllyel rendelkező pilóta által vezetett gépen - következett be;
18.2.2. búvárkodás,  nehézatlétika,  hegymászás, bármilyen harcművészet, akrobatikus  síugrás,  illetve  a  kötelező egészségbiztosítás ellátásairól  szóló  1997. évi  LXXXIII.  törvény  végrehajtásával kapcsolatos  217/1997.  (XII.  1.)  Korm. rendelet  szerinti  különösen  veszélyes sport űzése közben következett be;
18.2.3. bármely, olimpiai sportágként nem bejegyzett,  az  ügyességet  és/vagy  bátorságot  próbára  tévő  cselekmény,  különösen: a küzdősportok köréből a pankrációval,  utcai küzdelmekkel,  az  egyéb sportok  és  hobbi  jellegű  tevékenységek  köréből  a  szikla  és  gleccsermászással összefüggő cselekmények végzése közben következett be; 
18.2.4. gépi  erővel  hajtott  szárazföldi,  légi vagy vízi járművel helyi, országos vagynemzetközi  sportversenyen,  vagy  az ügyességet  és/vagy  bátorságot  próbára  tévő  eseményen  történő  részvétel, vagy  ilyen  versenyre,  eseményre  való felkészülés (edzés) során következett be;
18.2.5. olyan,  külföldi  tartózkodással  összefüggő  megbetegedések miatt következett be,  amelyekkel szembeni  védőoltást  az illetékes hatóság javasolt,  de  a  biztosított  azt  nem vette igénybe.
18.3. A Biztosító kockázatviselése nem terjed ki a kockázatviselés kezdete előtt meglévő betegséggel, kóros állapottal vagy veleszületett rendellenességekkel (a továbbiakban együttesen: meglévő betegség) és azok következményeivel okozati összefüggésben álló eseményekre abban az esetben, ha a kockázatviselés kezdetekor a meglévő betegségről a Biztosított tudomással bírt.
18.4. A Biztosítottnak a belépési nyilatkozatban adott szándékosan valótlan válaszai esetén a Biztosító megtagadhatja a szolgáltatást.


19. § Egyéb tudnivalók

Elévülés
19.1. A biztosítási szerződésen alapuló, illetve a biztosítási események alapján érvényesíthető igények az egyes Biztosítottakra vonatkozó biztosítási fedezet megszűnésétől, illetve a biztosítási események bekövetkeztétől számított 2 év elteltével elévülnek.

Panaszbejelentés
19.2. A Biztosító szolgáltatásának teljesítésével vagy működésével kapcsolatos panaszokat 
· írásban vagy telefonon az alábbi elérhetőségeken lehet bejelenteni:
ERSTE Vienna Insurance Group Biztosító Zrt.
(1465 Budapest Pf. 1750; tel. szám: 061 484-1778)
· személyesen az alábbi címen lehet megtenni:
ERSTE Vienna Insurance Group Biztosító Zrt.
(1134 Budapest, Váci út 33.)

Felügyeleti szerv
19.3. A Biztosító felügyeleti szerve:

Magyar Nemzeti Bank
1054 Budapest, Szabadság tér 8-9.
központi telefonszáma: (+36-1) 428-2600

Jogok érvényesítésének egyéb fórumai

19.4. Amennyiben Biztosító a Biztosított panaszát elutasítja vagy a 30 napos törvényi válaszadási határidő eredménytelenül telik el a Biztosított az alábbi szervekhez fordulhat:

19.4.1. a Magyar Nemzeti Bankról szóló 2013. évi CXXXIX. törvény (MNB tv.) szerinti fogyasztóvédelmi rendelkezések megsértésének kivizsgálására irányuló panasz esetén a Magyar Nemzeti Bank Pénzügyi Fogyasztóvédelmi Központjához (a továbbiakban: MNB) fordulhat (levelezési címe: Magyar Nemzeti Bank, 1534 Budapest BKKP Pf. 777; telefon: helyi tarifával hívható kék szám (+36-40) 203-776; web: felugyelet.mnb.hu; E-mail: ugyfelszolgalat@mnb.hu).
19.4.2. a szerződés létrejöttével, érvényességével, joghatásaival és megszűnésével, továbbá a szerződésszegéssel és annak joghatásaival kapcsolatos panasz esetén a Pénzügyi Békéltető Testület (a továbbiakban: PBT) előtt kezdeményezhet eljárást (levelezési cím: H-1525 Budapest BKKP Pf. 172; Telefon: 06-1-489-9700; E-mail: pbt@mnb.hu), vagy a polgári perrendtartás szabályai szerint bírósághoz fordulhat.    

19.5. A Biztosított erre irányuló kérelme esetén a szolgáltató elektronikus vagy postai úton, költségmentesen megküldi az MNB vagy a PBT előtti eljárás megindításához az MNB által rendszeresített formanyomtatványokat.

Ilyen jellegű igények a Biztosító alábbi elérhetőségének valamelyikére küldhető, illetve jelezhető: 

ERSTE Vienna Insurance Group Biztosító Zrt.  
Levelezési cím: 1465 Budapest Pf. 1750
Szolgáltatói telefonszám: 06-1/484-1778
E-mail elérhetőség: info@erstebiztosito.hu

Ezen intézményekhez beadandó fogyasztói kérelmek formanyomtatványai az alábbi internetes oldalakról is letölthetők:
 http://felugyelet.mnb.hu/fogyasztoknak/formanyomtatvanyok/panasz_formanyomtatvany

19.6. A panasz elutasítása vagy a 30 napos törvényi válaszadási határidő eredménytelen eltelte esetén a Szerződő a polgári perrendtartás szabályai szerint bírósághoz fordulhat.

A szerződésre vonatkozó jog
19.7. A biztosítási szerződésre a magyar jog alkalmazandó, a szerződésből származó jogok gyakorlása és kötelezettségek teljesítése, valamint igények érvényesítése során a magyar anyagi és eljárásjog szabályai szerint kell eljárni. A szerződés nyelve magyar, bármely más, annak akár hivatalos fordítása is, kizárólag tájékoztatónak minősül.

A szerződésre vonatkozó adójogszabályok
19.8. A mindenkor hatályos személyi jövedelemadóról szóló törvény, valamint a mindenkor hatályos társasági és osztalékadóról szóló törvény, ha a hatálya alá tartozó gazdálkodó szervezet köti meg a biztosítást.

A Biztosító főbb adatai

ERSTE Vienna Insurance Group Biztosító Zrt.
Székhely: 	1082 Budapest, Baross u.1.
Levelezési cím: 	1465 Budapest Pf. 1750
Cégjegyzékszám: 	Cg. 01-10-044340
Székhely állama: 	Magyarország


A biztosítási titok, a személyes adatok kezelésének elvi és gyakorlati tudnivalói
19.9. A biztosítási titokra, illetve a személyes adatok kezelésére vonatkozó mindenkor hatályos törvényi szabályozásnak megfelelı eljárást, illetve szabályozást a Biztosító hatályos "Adatkezelési tájékoztatója" tartalmazza. A Biztosítónak bármikor jogában áll az "Adatkezelési tájékoztató" egyoldalú és a Szerződő értesítése nélküli módosítása, amennyiben a tartalmát meghatározó hatályos jogi szabályozás megváltozik. A hatályos "Adatkezelési tájékoztató" jelen feltételek, és így a biztosítási szerződés elválaszthatatlan részét képezi.



ADATKEZELÉSI TÁJÉKOZTATÓ

A biztosítási titok, a személyes adatok kezelésének elvi és gyakorlati tudnivalói

A biztosítási titok, üzleti titok

1. A Biztosító köteles a mindenkor  hatályos biztosítási törvényben meghatározott biztosítási és üzleti titokra vonatkozó szabályokat maradéktalanul betartani.

2. A  Biztosító  a  feladatai  ellátásához  az  ügyfelei azon  biztosítási  titkait,  személyes  adatait  jogosult  kezelni,  amelyek  a biztosítási  szerződéssel,  létrejöttével, nyilvántartásával,  a  szolgáltatással  összefüggnek.  Az 
adatkezelés célja  csak a biztosítási szerződés megkötéséhez,  módosításához,  állományban  tartásához,  a biztosítási szerződésből származó követelések megítéléséhez szükséges vagy a biztosítási törvényben meghatározott  egyéb  cél  lehet.  A  Biztosító  ügyfelének  minősül  a  szerződő,  a  biztosított,  a  kedvezményezett,  a Biztosító  szolgáltatására  jogosult  más  személy;  az adatvédelemre  vonatkozó  rendelkezések  alkalmazásában ügyfél az is, aki a szerződésre ajánlatot tesz.

3.  Biztosítási  titok  minden  olyan – minősített  adatot nem  tartalmazó -,  a  Biztosító,  a  biztosításközvetítő rendelkezésére  álló  adat,  amely  a  Biztosító,  a  biztosításközvetítő egyes ügyfeleinek személyi körülményeire, vagyoni  helyzetére,  illetve gazdálkodására vagy a  Biztosítóval kötött szerződéseire vonatkozik. Személyes adat az érintettel kapcsolatba hozható adat - különösen  az  érintett  neve,  azonosító  jele,  valamint egy  vagy  több  fizikai,  fiziológiai, mentális,  gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés.  A  személyes  adat  biztosítási  titoknak minősül.  Amennyiben  a  személyes  adat  az  ügyfél egészségi  állapotára, kóros  szenvedélyére  vonatkozik, úgy  az  információs  önrendelkezési  jogról  és  az  információszabadságról  szóló  2011.  évi  CXII.  törvény  (a továbbiakban:  Info  tv.)  szerint  az  különleges  adatnak minősül.  Az  ügyfél  egészségi  állapotával  összefüggő adatokat a Biztosító a 4. pontban meghatározott célokból, az egészségügyi és a hozzájuk kapcsolódó személyes adatok kezeléséről szóló 1997. évi XLVII. törvény és  az  Info  tv.  rendelkezéseire  tekintettel  kizárólag  az érintett írásbeli hozzájárulásával kezelheti.

A  Biztosító,  a  biztosításközvetítő  ügyfeleinek  azon biztosítási titkait jogosult kezelni, amelyek a  biztosítási szerződéssel, létrejöttével, nyilvántartásával, a szolgáltatással összefüggnek. 

4. A  biztosítási  titok  tekintetében, időbeli  korlátozás nélkül  titoktartási kötelezettség  terheli a  Biztosító tulajdonosait,  vezetőit,  alkalmazottait  és  mindazokat,  akik ahhoz a Biztosítóval kapcsolatos tevékenységük során bármilyen módon hozzájutottak.

5. Biztosítási  titok  csak  akkor  adható  ki  harmadik személynek, ha
 a Biztosító, a biztosításközvetítő ügyfele vagy annak törvényes képviselője a kiszolgáltatható  biztosítási  titokkört  pontosan  megjelölve, erre vonatkozóan írásban felmentést ad,
a Biztosítókról és a biztosítási tevékenységről szóló  2003.  évi  LX.  törvény  alapján a  titoktartási  kötelezettség  nem  áll  fenn  az  alábbi  hatóságokkal, illetve szervezetekkel szemben:
· feladatkörében eljáró Felügyelet, 
· folyamatban  lévő  büntetőeljárás  keretében eljáró  nyomozó  hatóság  és  ügyészség,  továbbá az általuk kirendelt szakértő, 
· büntetőügyben,  polgári  ügyben,  csődeljárás illetve felszámolási eljárás ügyében eljáró bíróság, a bíróság által kirendelt szakértő,
· végrehajtási  ügyben  eljáró  önálló  bírósági végrehajtó,
· a  hagyatéki  ügyben eljáró közjegyző, továbbá az általa kirendelt szakértő,
· adóhatóság,
· feladatkörében eljáró nemzetbiztonsági szolgálat,
· a Biztosító,  a  biztosításközvetítő,  a  szaktanácsadó,  a  harmadik  országbeli Biztosító, független  biztosításközvetítő  vagy  szaktanácsadó  magyarországi  képviselete,  ezek érdek-képviseleti  szervezetei,  illetve  a  biztosítási,  biztosításközvetítői,  szaktanácsadói tevékenységgel kapcsolatos versenyfelügyeleti  feladatkörében  eljáró  Gazdasági  Versenyhivatal,
· a feladatkörében eljáró gyámhatóság,
· az egészségügyről szóló 1997. évi CLIV. törvény 108.§-a (2) bekezdésében foglalt egészségügyi hatóság,
· a  külön  törvényben  meghatározott  feltételek esetén  a  titkosszolgálati  eszközök  alkalmazására,  titkos  információ  gyűjtésére  felhatalmazott szerv,
· viszontbiztosító, valamint közös kockázatvállalás esetén a kockázatvállaló Biztosító,állomány  átruházás keretében  átadásra  kerülő  biztosítási  szerződési  állomány  tekintetében az átvevő Biztosító,
· a  kiszervezett  tevékenység  végzéséhez szükséges  adatok  tekintetében  kiszervezett tevékenységet végző,
· a feladatkörében eljáró alapvető jogok biztosa, 
· a feladatkörében eljáró Nemzeti Adatvédelmi és Információszabadság Hatóság,
·  a Bit. 161/A§-ának hatálybalépését követôen  a biztosító által szervezett veszélyközösség érdekeinek megóvása érdekében történô megkeresés keretén belül a jogosultsággal rendelkezô megkeresô biztosító.

A  továbbított  személyes  adatokat  az  adattovábbítástól számított 5 év elteltével, az ügyfél egészségi állapotával  összefüggő  adatok  vagy  az  adatvédelmi  törvény szerint különleges adatnak minősülő adatok továbbítása esetén 20 év elteltével a Biztosító köteles törölni.

A Biztosító az ügyfelet nem tájékoztathatja a nyomozó hatóság  és  ügyészség,  a  nemzetbiztonsági  szolgálat, valamint  a  külön  törvényben  meghatározott  feltételek esetén a titkosszolgálati eszközök alkalmazására, titkos információ  gyűjtésére  felhatalmazott  szerv  részére történő adattovábbításról.

6. Nem jelenti a biztosítási titok sérelmét:
· Az  olyan  összesített  adatok szolgáltatása, amelyből az egyes ügyfelek személye vagy üzleti adata nem állapítható meg.
· A jogalkotás megalapozása és a hatásvizsgálatok  elvégzése  céljából  a  miniszter  részére személyes  adatnak  nem  minősülő  adatok  átadása.
· A Bit. nyolcadik részének III. és III/A. fejezetében, a Tpt. XIX/B. fejezetében, valamint a Hpt. XIV/A. fejezetében foglalt rendelkezések teljesítése érdekében történő adatátadás,
· A Biztosító által a harmadik országbeli Biztosítóhoz vagy harmadik országbeli adatfeldolgozó szervezethez  (harmadik  országbeli  adatkezelő) történő adattovábbítás abban az esetben:
a) ha  a  Biztosító  ügyfele  (adatalany)  ahhoz írásban hozzájárult, vagy
b) ha - az adatalany hozzájárulásának hiányában - az  adattovábbításnak  törvényben meghatározott adatköre, célja és jogalapja  van,  és  a  harmadik  országban  a személyes  adatok  védelmének  megfelelő szintje az információs önrendelkezési jogról  és  az  információszabadságról  szóló 2011. évi CXII. törvény 8. § (2) bekezdésében meghatározott bármely módon biztosított.

7. A  Biztosító  a  működésével  kapcsolatban  a  tudomására jutott biztosítási titoknak is minősülő üzleti titkot köteles időbeli korlátozás nélkül megtartani, azt harmadik személynek nem adhatja át.

Az üzleti titoktartási kötelezettség nem áll fenn a feladatkörében eljáró:
· Felügyelettel,
· nemzetbiztonsági szolgálattal,
· Állami Számvevőszékkel,
· Gazdasági Versenyhivatallal,
· a  központi  költségvetési  pénzeszközök felhasználásának  szabályszerűségét  és célszerűségét  ellenőrző  Kormány  által kijelölt belső ellenőrzési szervvel,
· vagyonellenőrrel,
· Információs Központtal szemben.

Nem jelenti az üzleti titok sérelmét a Biztosító által az adóhatóság felé történő adatszolgáltatás a FATCA törvény alapján az Aktv. 43/B-43/C. §-ában foglalt kötelezettség teljesítéséhez.

8. A  biztosítási  titok  megtartásának  kötelezettsége nem áll fenn abban az esetben, ha
a) a magyar bűnüldöző szerv - nemzetközi kötelezettségvállalás  alapján  külföldi  bűnüldöző  szerv írásbeli  megkeresésének  teljesítése  céljából  -írásban kér biztosítási titoknak minősülő adatot a Biztosítótól.
b)  a  pénzügyi  információs  egységként  működő hatóság  a  pénzmosás  és  a  terrorizmus  finanszírozása  megelőzéséről  és  megakadályozásáról szóló  törvényben  meghatározott  feladatkörében eljárva vagy külföldi pénzügyi információs egység írásbeli megkeresésének teljesítése céljából írásban kér biztosítási titoknak minősülő adatot a Biztosítótól.

9. A  Biztosító  a  nyomozó  hatóság,  a  nemzetbiztonsági szolgálat  és  az  ügyészség  írásbeli  megkeresésére akkor  is  köteles haladéktalanul  tájékoztatást  adni,  ha adat merül fel arra, hogy a biztosítási ügylet 
a) a 2013. június 30-ig hatályban volt 1978. évi IV. törvényben  foglaltak  szerinti  kábítószerrel  visszaéléssel, új pszichoaktív anyaggal visszaéléssel, terrorcselekménnyel,  robbanóanyaggal  vagy  robbantószerrel  visszaéléssel,  lőfegyverrel  vagy  lőszerrel visszaéléssel,  pénzmosással,  bűnszövetségben vagy  bűnszervezetben  elkövetett  bűncselekménynyel,
b)  a  Büntető  Törvénykönyvről  szóló  2012.  évi  C. törvény szerinti kábítószer-kereskedelemmel, kábítószer  birtoklásával,  kóros  szenvedélykeltéssel vagy  kábítószer  készítésének  elősegítésével,  új pszichoaktív  anyaggal  visszaéléssel,  terrorcselekménnyel,  terrorcselekmény  feljelentésének  elmulasztásával,  terrorizmus  finanszírozásával,  robbanóanyaggal vagy robbantószerrel visszaéléssel, lő-fegyverrel  vagy  lőszerrel  visszaéléssel,  pénzmosással,  bűnszövetségben  vagy  bűnszervezetben elkövetett bűncselekménnyel van összefüggésben.

A  Biztosító  a  nyomozó  hatóságot  a  „halaszthatatlan intézkedés” jelzéssel ellátott, külön jogszabályban előírt ügyészi jóváhagyást nélkülöző megkeresésére is köteles tájékoztatni az általa kezelt, az adott üggyel összefüggő, biztosítási titoknak minősülő adatokról. A biztosítási  titok  megtartásának  kötelezettsége  nem  áll  fenn abban az esetben, ha a Biztosító az Európai Unió által elrendelt  pénzügyi  és  vagyoni  korlátozó  intézkedések végrehajtásáról  szóló  törvényben  meghatározott  bejelentési kötelezettségének tesz eleget. 

Nem jelenti a biztosítási titok és az üzleti titok sérelmét a  felügyeleti  ellenőrzési  eljárás  során  az  összevont alapú  felügyelet  esetében  a  csoportvizsgálati  jelentésnek  a  pénzügyi  csoport  irányító  tagja  részére  történő átadása.

10. Adatfeldolgozási  tevékenységet  kizárólag  erre irányuló  megbízási  szerződés  alapján,  kiszervezett tevékenység keretében jogosultak harmadik személyek végezni.  Az  ügyfél  adatait  kizárólag  a  Biztosító  erre feljogosított munkatársai, megbízott biztosításközvetítői, illetve  a  Biztosító  részére  külön  szerződés  keretében adatfeldolgozási-  vagy  kiszervezett  tevékenységet végző személyek, szervezetek ismerhetik meg, a Biztosító  által  meghatározott  terjedelemben  és  a  tevékenységük végzéséhez szükséges mértékben.

11. Biztosító  kötelezettséget  vállal  arra,  hogy  megfelelő  technikai  adatvédelemmel,  nyilvántartással  rendelkezik, amely megvalósítja a biztosítási titok védelmét.

12.  A biztosító a 2003. évi LX. törvény (Bit.) 161/A. §-ában foglalt felhatalmazás alapján az általa szervezett veszélyközösség érdekeinek megóvása céljából - a jogszabályokban foglalt vagy szerződésben vállalt kötelezettségeinek teljesítése során a szolgáltatások megfelelő teljesítése, a biztosítási szerződésekkel kapcsolatos visszaélések megakadályozása céljából - megkereséssel fordulhat más biztosítóhoz az általa kezelt élet-, baleset- és egészségbiztosítási szerződésekben rögzített adatok részére történő kiadása érdekében. A biztosító ezen adatokat a Bit.-ben meghatározott időtartamon át kezeli. A szerződő/ biztosított/kedvezményezett a biztosító által megkeresés útján megszerzett és kezelt Bit. szerinti adatokról tájékoztatást kérhet.


A személyes adatok kezelése

13. A  biztosítási  ajánlat,  csatlakozási  nyilatkozat -szükség esetén külön nyilatkozat – aláírásával, megtételével a szerződő és a biztosított megadja a személyes és különleges adatai kezelésére, valamint az esetleges közös ügyfélkiszolgálás, valamint elszámolás céljából a szerződéses kötelezettségek és jogosultságok igazolására a befolyásoló részesedéssel rendelkező tulajdonosa,  a  VIENNA  INSURANCE  GROUP  AG  Wiener Versicherung  Gruppe,  annak  cégcsoportjába  tartozó csoporttagok, az Erste Bank Csoport tagjai részére –adott esetben külföldi adatkezelő számára is – történő átadására vonatkozó írásbeli hozzájárulását.

14. Az  ügyfél  kérésére  a Biztosító  köteles  az  általa vezetett  nyilvántartásokban  tárolt  saját  adatairól  tájékoztatást adni és az ügyfél által kezdeményezett változásokat adatbázisán átvezetni.

15. Amennyiben  a  biztosítási  szerződés  feltétele  a leendő  ügyfél  orvosi  vizsgálata,  akkor  az  ügyfél  az elvégzett  vizsgálatok  eredményeit  az  egészségügyről szóló 1997. évi CLIV. törvény értelmében az egészségügyi szolgáltatónál ismerheti meg.

16. Az  elhunyt személyhez  kapcsolódó  adatok  kezelésére  a  személyes  adatok  kezelésére  vonatkozó  jogszabályi rendelkezések  az  irányadók.  Az  elhunyt  személlyel  kapcsolatba  hozható  adatok  tekintetében  az érintett  jogait  az  elhunyt  örököse,  illetve  a  biztosítási szerződésben nevesített jogosult is gyakorolhatja.

17. A Biztosító a személyes – és azon belül a különleges – adatokat a biztosítási jogviszony fennállásának idején valamint azon időtartam alatt kezelheti, ameddig a biztosítási jogviszonnyal kapcsolatban igény érvényesíthető. A Biztosító a létre nem jött biztosítási szerződésekkel kapcsolatban is csak addig kezelheti a tudomására  jutott  adatokat,  amíg  a  szerződés  létrejöttének meghiúsulásával kapcsolatban igény érvényesíthető. 

Telefonon  történő  panaszkezelés  esetén  a  szolgáltató és az ügyfél közötti telefonos kommunikációt a szolgáltató  hangfelvétellel  rögzíti, és  a  hangfelvételt  egy  évig megőrzi. 

A  Biztosító  köteles  törölni  minden  olyan,  ügyfeleivel, volt  ügyfeleivel  vagy  létre  nem  jött  szerződéssel  kapcsolatos  személyes  adatot,  amelynek  kezelése  esetében  az  adatkezelési  cél megszűnt,  vagy  amelynek kezeléséhez az érintett hozzájárulása nem áll rendelkezésre,  illetve  amelynek  kezeléséhez  nincs  törvényi jogalap.

18. Az  Infotv.  értelmében  a  jogszabályban  meghatározott esetekben az érintett tiltakozhat személyes adatainak  kezelése  ellen.  A  Biztosító,  mint  adatkezelő köteles  a  bejelentéseket  a  törvény  előírása  szerint kivizsgálni  és  a  kérelmezőt  írásban  tájékoztatni.  Az érintett  jogainak  megsértése  esetén  az  adatkezelővel szemben  bírósághoz  fordulhat.  A  Biztosító,  mint  adatkezelő  köteles  megtéríteni  az  érintett  igazolt kárát  is, amennyiben  azt  jogellenes  adatkezeléssel,  vagy  a technikai adatvédelem követelményeinek megszegésével okozta.

19.  A  Nemzeti  Adatvédelmi  és  Információszabadság Hatóságnál  bejelentéssel  bárki  vizsgálatot  kezdeményezhet  arra  hivatkozással,  hogy  személyes  adatok kezelésével  kapcsolatban  jogsérelem  következett  be, vagy annak közvetlen veszélye fennáll.

